text: Работа над Кодэксам аб культуры пачалася ў 2011 годзе, калі была сфарміравана ідэя аб неабходнасці такога нарматыўнага дакумента. У 2013 годзе была створана канцэпцыя, сабраны неабходныя для дакумента матэрыялы, затым пачалася ўжо непасрэдная работа над кодэксам як юрыдычным дакументам. "Над кодэксам працавалі сотні, а калі лічыць удзел прадстаўнікоў грамадскасці, то незлічоная колькасць людзей, не кажучы аб тым, што працаваў увесь апарат Міністэрства культуры, абедзве палты парламента, Савет Міністраў і гэтак далей. Атрымаўся вельмі цікавы, на мой погляд, дакумент", - пракаменціраваў Барыс Святлоў.
  Кодэкс аб культуры, аналагаў якому няма на постсавецкай прасторы, мае шэраг важных асаблівасцей, сказаў кіраўнік ведамства. Па-першае, дакумент прадаўжае традыцыі статута Вялікага Княства Літоўскага, ён напісаны на беларускай мове. Па-другое, прадаўжае традыцыю кодэкснага мыслення, якое характэрна для беларускай правазнаўчай практыкі. Па-трэцяе, гэта не нейкае механічнае аб'яднанне тых дакументаў, якія дзейнічалі раней, а гэта амаль 60 нарматыўных прававых актаў рознай юрыдычнай сілы, з іх 7 законаў, 4 указы Прэзідэнта Беларусі, каля 20 пастаноў урада і амаль 30 нарматыўных прававых актаў Мінкультуры. Усе гэтыя падзаконныя акты былі прыведзены ў сістэму, адрэдагаваны.